cyanic-selkie/wikianc huggingface dataset:
Jan Steen
Toneel
Steen se talle skilderye van 'n tema wat algemeen bekendstaan as Die Dokter se Besoek, soos die werk uit 1665–70 in die Rijksmuseum, illustreer sy teatrale benadering.
Slagting van Katyn
In die Slagting van Katyn het eenhede van die Sowjet-Russiese departement van binnelandse sake NKWD in die lente van 1940 in 'n woud naby Katyn (RSFSR) meer as 21 000 Poolse offisiere en burgerlikes vermoor.
Mae West-lippesofa
Die Mae West-lippesofa is 'n Surrealistiese beeldhouwerk wat in 1972 deur Salvador Dalí in die vorm van 'n sofa geskep is. Die ligrooi sitplekke van die meubelstuk bestaan uit poli-uretaanspons, wat bedek is met 'n rooi polidurlaag. Die grootte van die sofa is 110 x 183 x 81,5 cm (34 x 72 x 32 dm). Dalί was so gefassineer deur die lippe van die aktrise Mae West dat hy dit as inspirasie vir die vorm van die sofa gebruik het. Dit was nie Dalí se bedoeling dat die sofa funksioneel gebruik sou word nie. Hy beweer ook dat hy die ontwerp van die sofa deels gebaseer het op 'n hoop rotse naby Cadaqués en Portlligat, waar hy en sy vrou, Gala Éluard Dalí, jare lank gebly het. Die sofa is in 1973 deur Bocaccio Design (ook bekend as BD Barcelona Design) vervaardig.
Ibn Khaldun
Biografie
Hy werk vir die Merinidiese en Sianidiese sultans van Fez en Tlemcen, en later vir die Egiptiese sultan Barquq, maar in 1375 het hy na Granada gegaan om die politieke chaos in Noord-Afrika te ontkom. Daar word hy om politieke redes die land uitgesit, waarna hy in Qalat Ibn Salama reggekom het, 'n dorpie naby Tiaret, waar hy sy boek oor die wêreldgeskiedenis geskryf het.
Politieke visie
Ibn Khaldun hoop en verwag dat die Turks-Mongoolse veroweraar Timur, wat hy by vredesonderhandelings te Damaskus in 1400 ontmoet het as afgevaardigde van Sultan al-Nasir (Kairo), en van wie hy baie onder die indruk was, in staat sou wees die Moslems te vereenig ( in asabiyah, sosiale eenheid) en sodoende 'n renaissance van die Islam sou bewerkstellig. Hierdie hoop moes hy uiteindelik laat vaar.
Vannevar Bush
Loopbaan
In Julie 1945 het hy in sy verslag Wetenskap, die Eindelose Grens (Science, The Endless Frontier) die vorming van van wat in 1950 die Nasionale Stigting vir Wetenskap (National Science Foundation) sou word tot gevolg. Dit was 'n poging om die bande tussen wetenskap, industrie en weermag, soos dit tydens die oorlog ontstaan het, amptelik te verseker. Bush tree ook op as mede-stigter van Raytheon, die maatskappy wat 'n belangrike rol sou speel in die na-oorlogse verdedigingsindustrie in die VSA.
Persoonlike lewe
Op 5 September 1916 het Vannevar Bush in Chelsea, Massachusetts, in die huwelik getree met Phoebe Davis. Uit hierdie verbintenis is twee seuns gebore naamlik Richard Davis Bush en John Hathaway Bush. Vannevar Bush sterf op 30 Junie 1974, op 84-jarige ouderdom, na 'n beroerte, na hy longontsteking opgedoen het in Belmont, Massachusetts.
Memexkonsep
Kort nadat dié artikel oorspronklik gepubliseer is, het Douglas Engelbart dit gelees. Met Bush se visioene in gedagte het werk begin wat later tot die uitvinding van die rekenaarmuis sou lei. Ted Nelson, wat die terme "hypertext" en "hypermedia" ontwikkel het, is ook sterk beïnvloed deur Bush se essay.
Wiktor Wasnetsof
Latere jare
Tussen 1906 en 1911 het Wasnetsof gewerk aan die ontwerp van die mosaïekwerk van die Aleksander Nefski-katedraal in Warskou. In 1912 het hy ’n adellike titel ontvang van tsaar Nikolaas II.
Girolamo Savonarola
Vroeë jare
In sy vroeë gedigte druk hy sy beheptheid met die toestand van die Kerk en die wêreld uit. Hy begin poësie skryf met apokaliptiese temas waarin hy die pouslike hof in Rome uitsonder. Omstreeks hierdie tyd wou dit voorkom asof hy 'n geloofslewe oorweeg. Soos wat hy later aan sy biograaf vertel het, het 'n preek deur 'n prediker in Faenza wat hy bygewoon het hom oorreed om wêreldse dinge te laat vaar. Die meeste van sy biograwe verwerp of ignoreer die verslag van sy jonger broer en volgeling, Maurelio (later fra Mauro), dat Girolamo in sy jeug deur 'n buurvrou, Laudomia Strozzi, aan wie hy verloof wou raak, verwerp is. In 'n brief wat hy aan sy vader skryf toe hy die huis verlaat om by die Dominikaanse Orde aan te sluit, sinspeel hy daarop dat hy geteister word deur die begeertes van die vlees. Daar bestaan ook 'n verhaal dat hy aan die vooraand van sy vertrek gedroom het dat hy van sulke gedagtes gereinig is deur 'n stort ysige water wat hom voorberei het op die asketiese lewe. In die onvoltooide verhandeling wat hy agtergelaat het, wat later bekendstaan asDe contemptu Mundi, of Op Minagting vir die Wêreld, roep hy lesers op om uit te wyk uit hierdie wêreld van owerspel, sodomie, moord, en afguns.
Frater
In die klooster lê Savonarola die gelofte van gehoorsaamheid volgens die orde se vereistes af, en na 'n jaar word hy tot die amp van priester georden. Hy het skriflesing, logika, Aristoteliese filosofie en Thomistiese teologie in die Dominikaanse studium bestudeer, prediking aan sy mede-broeders of fraters beoefen, en deelgeneem aan debatte en disputasies. Daarna matrikuleer hy aan die teologiese fakulteit ten einde vir 'n gevorderde graad voor te berei. Selfs soos wat hy voortgegaan het om toewydingswerke te skryf en sy geestelike lewe te verdiep, was hy openlik krities oor wat hy beskou het as 'n afname in die toewyding en soberheid van die klooster. In 1478 word sy studies onderbreek toe hy na die Dominikaanse klooster van Santa Maria degli Angeli in Ferrara as assistentmeester van novises gestuur word. Die opdrag was miskien 'n normale, tydelike onderbreking van die akademiese roetine, maar vir Savonarola is dit 'n keerpunt. Een verklaring is dat hy sekere van sy meerderes vervreem het, veral frater Vincenzo Bandello, 'n professor aan die studium en toekomstige meester-generaal van die Dominikane, wat gegrief was oor die jong frater se teenkanting teen die wysiging van die Orde se reëls betreffende die besit van eiendom. In 1482, in plaas van om terug te keer na Bologna om sy studies te hervat, word Savonarola as lektor, of onderwyser, in die Klooster van San Marco in Florence aangewys. In San Marco gee frater Girolamo (Savonarola) onderrig aan novises in logika, en skryf handleidings oor etiek, logika, filosofie en regering. Hy gekomponeer gewyde werke en berei preke voor vir plaaslike gemeentes. Soos hy in sy aantekeninge opgeteken het, was sy prediking nie heeltemal suksesvol nie. Florentyne is afgeskrik deur sy vreemd klinkende (Ferrara) spraak, sy harde stem en (veral diegene wat die humanistiese retoriek waardeer) sy onelegante styl.
Profeet
Savonarola het gepreek oor die Evangelie volgens Johannes en oor die Openbaring en daardeur sulke groot menigtes getrek dat hy uiteindelik na die katedraal verhuis het. Sonder om name te noem, het hy duidelike toespelings op tiranne gemaak wat die vryheid van die volk weggeneem het, en die magtiges wat die armes verwaarloos en uitgebuit het. Hy kla oor die bose lewens van korrupte geestelikes en vra bekering en vernuwing voor die koms van 'n goddelike plaag. Sommiges het hom afgemaak as 'n dweper en "prediker van die desperaat" en na sy groeiende groep volgelinge verwys as Piagnoni - 'n bynaam wat hulle aangeneem het. In 1492 het Savonarola gewaarsku teen "die swaard van die Here wat spoedig oor die aarde sou kom" en verskriklike verdrukkinge vir Rome in die vooruitsig gestel. Rondom 1493 (hierdie preke het nie oorleef nie) het hy begin profeteer dat 'n Nuwe Kores oor die berge sou kom om met die vernuwing van die Kerk te begin.
Selfs nog meer sensasioneel was die boodskap in sy preek van 10 Desember:
Hierdie verstommende waarborg was moontlik 'n toespeling op die tradisionele patriotiese mite van Florence as die nuwe Rome, wat Savonarola in sy voorlesings oor die Florentynse geskiedenis sou teëkom. In elk geval het dit sowel tydelike mag en geestelike leierskap omvat.
Izmir
Izmir (Turks: İzmir, Grieks: Smyrni Σμύρνη, Latyn: Smyrna) is die derde grootste stad ná Istanboel en die hoofstad Ankara in die weste van Turkye en het 'n bevolking van 3 606 326 in 2010 gehad. Die stad lê aan die Golf van Izmir en is die tweede grootste hawestad van Turkye. Izmir is tans die hoofstad van die Izmir-provinsie in Anatolië.
Girolamo Savonarola
In Machiavelli se Die Prins
Frater Girolamo Savonarola word bespreek in hoofstuk VI van Niccolò Machiavelli se boek Die Prins ("Met betrekking tot nuwe vorstedomme wat deur eie wapens en vermoë verower word"). Frater Savonarolo is deur Machiavelli gesien as 'n onbevoegde, onvoorbereide en "ongewapende" profeet, anders as "Moses, Kores, Theseus en Romulus".
Toyotomi Hideyoshi
Hideyoshi se bewind beslaan die grootste deel van die Azuchi – Momoyama-periode in Japan, gedeeltelik vernoem na sy kasteel, Momoyama-kasteel. Hideyoshi het 'n invloedryke en blywende nalatenskap in Japan agtergelaat, waaronder die Osaka-kasteel, die Tokugawa-klasstelsel, die beperking van die besit van wapens tot die samoerai, en die oprigting en herstel van baie tempels, waarvan sommige steeds in Kyoto bestaan.
Allotroop
'n Klassieke voorbeeld van twee allotrope is grafiet en diamant. Albei is vorme van die element koolstof, maar die struktuur en saam daarmee die eienskappe van die twee stowwe is baie verskillend. Die een is swart, 'n goeie elektriese geleier en 'n smeermiddel, die ander is helder deursigtig, 'n halfgeleier met 'n groot bandgaping en die hardste materiaal. Tog kan beide verbrand volgens die reaksie:
Lys van Internettopvlakdomeine
Hier volg 'n lys van topvlakdomeine (Engels: Top-level domains (TLDs)) van die Internet.
Changchun
Changchun (Chinees: 长春市 Chángchūn Shì) is 'n stad in die Volksrepubliek China met 'n bevolking van 3 581 000 inwoners en 'n oppervlakte van 3 616 km². Changchun is 'n sub-provinsiale stad in Noord-China en is die hoofstad en grootste stad van die provinsie Jilin. Die stad is bekend as hoofstad van die voormalige Japannese vasalstaat Mantsjoekwo onder Puyi.
Resessiewe geen
'n Genetiese eienskap word resessief genoem as die beide allele van 'n geen op die chromosome afkomstig van beide die vader en die moeder die eienskap moet hê voordat die individu die eienskap in die fenotipe vertoon.
.ec
Eksterne skakels
Toppdomän
73ste Oscar-toekenningsaand
Die 72ste Oscar-toekenningsaand is op 25 Maart 2001 deur die Academy of Motion Picture Arts and Sciences in Los Angeles gehou om erkenning te gee aan die rolprente van 2000. Steve Martin was die aanbieder en hy is vir ’n Emmy benoem daarvoor. Dit was die laaste keer dat die seremonie in die Shrine Auditorium in Los Angeles gehou is.
Björk het die seremonie bygewoon in ’n rok met ’n vals swaan om haar gedrapeer. Dit het groot reaksie ontlok en gelei tot verskeie aanmerking deur die Oscar-deelnemers.
Brushiet
Brushiet is 'n kalsiumfosfaatmineraal wat in 1865 vernoem is na die Amerikaanse mineraloog George Jarvis Brush. Dit is piësoëlektries en oplosbaar in HCl. In Suid-Afrika word dit in grot van Wes-Driefontein naby Carletonville en die Mbob Mkulu-grot naby Nelspruit gevind. In Namibië is dit byvoorbeeld die Matchless-myn naby Windhoek.
Iederies
Volgens hadit het Mohammed hom op sy Nagreis in die vierde hemel teëgekom.
Naam en familie
Die betekenis van die naam Iederies word deur sommige beskou as "tolk". Islam beskou die profeet se rol as vertolkend en mistiek. Latere Islamitiese bronne (uit die 8ste eeu) het begin vertel Iederies het twee name gehad: Iederies en Henog, en ander bronne het selfs vertel Iederies se regte naam is Henog en dat hy in Arabies Iederies genoem word "vanweë sy toewyding aan die bestudering van die heilige boeke van sy voorouers Adam en Set".
Iederies se vader was Jered en sy moeder Barkana. Sy vrou se naam was Aadana. Hy het ’n seun gehad met die naam Metusalag, wat eindelik die oupa van Noag sou wees. Dit beteken Iederies was Noag se oupagrootjie.
Koran
"''En Ismael en Iederies en Dhoel-Kiefil; hulle almal was tussen die geduldiges; en Ons het hulle in Ons genade opgeneem. Sekerlik, hulle was onder die weldoeners."
Verre Oosterse Federale Distrik
Die Verre Oosterse Federale Distrik (Russies: Дальневосто́чный федера́льный о́круг, Dalnewostotsjni federalni okroeg) is een van die agt federale distrikte van Rusland. Dit bestaan uit 9 federale deelgebiede en is geleë in die verre noordoostelike deel van Rusland. Dit is die grootste, maar ook die yls bevolkte federale distrik: 6 293 129 inwoners volgens die 2010-sensus. Die huidige presidensiële afgevaardigde is Wiktor Isjajef.
Geologie
Geskiedenis
Volgelinge van Hutton het as "Plutoniste" bekend gestaan omdat hulle geglo het dat sommige rotse gevorm is deur vulkaniese werking wat die neerslag van lawa van vulkane behels in teenstelling met die "Neptuniste", wat geglo het dat alle rotse ontstaan het uit 'n groot oseaan waarvan die vlak geleidelik gedaal het.
BMW M73
Ontwerp
In vergelyking met sy M70-voorganger, het die M73 'n opgedateerde klepgeleier en 'n effens vergrote verplasing as gevolg van 'n vergroting in die boor van 1 mm en 'n slagverlenging van 4 mm. Terwyl die meeste ander enjins in die BMW-reeks oorgeskakel het na dubbele nokasasse met vier kleppe per silinder, gebruik die M73 'n enkele bonokas met twee kleppe per silinder.
Sommige weergawes van die enjin het twee aparte Bosch Motronic-enjinbeheereenhede, terwyl ander 'n enkele Siemens ECU gebruik.
Haworthia
Haworthia is 'n plant genus wat hoort tot Asphodelaceae, die aalwynfamilie. Die genus is aalwynagtig en lyk soos miniatuuraalwyne, dit staan ook bekend as dwergaalwyne. Die genus is inheems aan Eswatini, Lesotho, Mosambiek, Namibië en Suid-Afrika. Plante van die genus is gewild onder versamelaars en dit is 'n bedreiging vir sommige spesies se voortbestaan. Die taksonomie van die spesies in die genus word tans hersien.
Genève
Gaius Julius Caesar het reeds in die jaar 52 v.C. na Genève as Genua verwys, terwyl die stad in later historiese dokumente Genava of Civitas Gevanensium genoem word. Dit was aanvanklik 'n oppidum van die Keltiese Allobrogers en is daarna as 'n Romeinse vicus en later civitas uitgebou. Ná die volksverhuising het Genève as die hoofstad van die Boergondiërs en as 'n Frankiese nedersetting gedien.
Oud-Turkse skrif
Die skrif is later deur die Oeigoerse Ryk gebruik. ’n Yenisei-variant is bekend uit 9de-eeuse Kirgisiese inskripsies.
Oorsprong
Daar word algemeen geglo dat die Orchon-skrif afgelei is van variante van die Aramese alfabet, veral via die Pahlewi-skrif en Sogdiese alfabet, of moontlik via Kharosthi.
Gladde fluitbek
Voorkoms
Die vis se lyf is slank en glad met geen riwwe op die dorsale gedeelte nie. Die oog se pupil is ovaalvormig. Daar is 'n dorsale vin, anale vin en pektorale vinne teenwoordig. Die lyf is olyfgroen aan die sye en die bokant en wit aan die onderkant met 'n paar blou lyne of blou kolletjies wat op die sye voorkom. Die vis kan tot 1,2 m lank word.
Oud-Turkse skrif
Unicode
Die Oud-Turkse alfabet is by die Unicode-standaard gevoeg in Oktober 2009, met die uitreiking van weergawe 5.2. Die Unicode-blok daarvoor is U+10C00–U+10C4F. Dit dui aparte "Orchon"- en "Yenisei"-variante van individele karakters aan.
Vrededorp
Geskiedenis
Vrededorp is oorspronklik in 1893 op die plaas Braamfontein uitgelê en in standplase verdeel wat teen ’n nominale bedrag aan onvermoënde kopers beskikbaar gestel is. Die voorstad het sy ontstaan te danke aan die koms in 1892 van die spoorlyn vanaf die kus. Duisende Afrikaners wat ’n bestaan gevoer het as transportryers met ossewaens het oornag hul werk verloor. Die uitvoerende raad van die Zuid-Afrikaansche Republiek het Vrededorp uitgelê en aan elke werklose Afrikaner ’n standplaas gegee waarop hy ’n tent of ’n kothuisie van hout en yster kon oprig, van waar hy dan kon uitgaan om werk te soek. Al die eenvoudig geboude huisies het op 19 Februarie 1896 tydens die Braamfonteinse dinamietontploffing op die nabygeleë spoorweggoederewerf in die slag gebly. Honderde mense het ook hul lewe verloor.
Village Deep
Village Deep is uitgelê op die plase Turffontein en Booysen Estate en op 14 Februarie 1934 tot dorpsgebied verklaar. Die naam, wat eers The Village was, is ontleen aan die Village Deep Levels-goudmyn.
Fondue
regs|300px|duimnael|'n Switserse kaas-fondue 'n Fondue (afgelei van die Franse fondu "gesmelt") was oorspronklik 'n gereg van gesmelte kaas wat sy oorsprong in die kookkuns van Romandie (die Franssprekende weste van Switserland) en Savoie het. Die term verwys vandag ook na soortgelyke geregte met gesmelte bestanddele soos sjokolade-fondue.
Dave Pepler
David Pepler (noemnaam Dave) is 'n Suid-Afrikaanse omgewingskundige en TV-aanbieder. Hy verwerf bekendheid as aanbieder van kykNET se program Groen, wat die eerste keer op 5 Januarie 2004 gebeeldsend is.
Dewey-klassifikasiestelsel
Die tien hoofkategorieë word dan elk weer in tien subkategorieë verdeel. In die handboek van die Dewey-klassifikasiestelsel word onderwerpe alfabeties aangegee. Mens kan 'n onderwerp daarin naslaan om die nommer wat gesoek word (byvoorbeeld tennis), te vind.
Vier Ou Dinge
Veldtog
Die veldtog om die Vier Ou Dinge te vernietig en die Vier Nuwe Dinge op te bou het op 19 Augustus in Beijing begin. Straat- en winkelname het eerste verander: Die "Bloulug-klerewinkel" is verander in die "Verdediging van Mao Zedong-klerewinkel", "Cai E-weg" in "Rooi Gardeweg", ens. Mense het ook hul doopname verander in rewolusionêre name soos Zhihong (志红, "Vasbeslote Rooi") of Jige (继革, "Volg die Rewolusie").
Amaryllis paradisicola
Die plant is eers in 1998 geklassifiseer nadat dit in 1972 ontdek is. Die plant blom in die herfs, die blomme is pienk en die plant is bladwisselend. Die blare verskyn eers nadat die plant geblom het.
Hokey Pokey
Die Hokey Pokey (uitgespreek as "hou-kie pou-kie"), soms ook bekend as die Hokey Cokey, is 'n dansie waarin verskeie individue kan deelneem. Dit het 'n kenmerkende deuntjie en lirieke. Die dansie is baie populêr in Engelssprekende lande, en veral onder jong kinders. Dit is onbekend presies hoe en waar die dansie ontstaan het. Daar is twee tradisies van die dansie wat in twee verskillende dele van die wêreld ontwikkel het.
Eunice Bosman
Jeugverhale
Twee reekse boeke vir dogters verskyn later uit haar pen, naamlik die Harmonie-reeks en die Jansie-reeks.
Liefdesverhale
In Immergroen (1956) erf die digter Nerina Naudé die sitrusplaas La Rhone in die Oostelike Provinsie van haar kinderlose oom Tobie. Almal is egter nie so gelukkig daaroor as sy nie en die plaasbestuurder Wynand de Vries is slegs een van hulle.
Benito Mussolini
Binnelandse politiek
Hoewel Mussolini altyd teen die Kerk gekant was, was hy opportunisties genoeg om ter wille van sy prestige en gewildheid 'n verdrag met die Kerk aan te gaan. Pous Pius XI (1922-1939), wat die Fascisme as 'n bolwerk teen die Kommunistiese bedreiging beskou het, het in 1929 die Lateraanse Verdrae met Mussolini gesluit. Hiervolgens het die pous die koninkryk Italië erken en self die soewereine mag oor die Vatikaanstad verkry. Roomse Katolisisme het die staatsgodsdiens geword. Die opvoeding van die jeug het egter 'n twispunt gebly: Mussolini het vergeefs probeer om dit geheel en al in die hande van die staat te hou. Mettertyd het die pous hom ook verset teen die voorneme om in navolging van Hitler die sogenaamde rassewette in Italië in te stel.
Boek
'n Boek is 'n algemene voorwerp wat 'n klomp gebundelde bladsye het waarop daar in ink, of soms ander stowwe, inligting geskrywe staan. Boeke kan oor een onderwerp handel (soos storieboeke en veldspesifieke boeke) of oor 'n hele aantal (soos ensiklopedieë). Boeke beskik oor die volgende kenmerke:
Kerk van die Verlosser op Bloed
Argitektuur
Die argitektuur van die kerk verskil van dié van Sint Petersburg se ander geboue, wat hoofsaaklik in ’n Barok- en ’n Neoklassisistiese styl gebou is. Die Verlosser op Bloed is egter volgens die styl van Middeleeuse Rusland in die gees van die romantiese nasionalisme. Dit lyk soos die 17de-eeuse kerke van Jaroslawl en die beroemde Sint Basilius-katedraal in Moskou.
Moderne tyd
In Julie 1970 is die bestuur van die kerk oorgedra aan die Sint Isak-katedraal. Dit is gebruik as ’n baie winsgewende museum en die opbrengs is gebruik om die kerk te restoureer. Dit het 27 jaar geduur en die kerk is in Augustus 1997 heropen. Dit is egter nooit ingewy nie en dien nie as ’n kerk nie, maar as ’n mosaïekmuseum. Selfs voor die rewolusie was dit nie ’n openbare kerk nie, maar bloot ’n gedenkteken aan die vermoorde tsaar. Die enigste dienste wat daar gehou is, is gedenkdienste. Die kerk is tans een van die grootste toeriste-attraksies in Sint Petersburg.
Draak (astrologie)
Beskrywing
In Chinese simbologie word Drake beskou as gesaghebbend, waardig, eervol en suksesvol, maar ook taktloos, besluiteloos en ongeduldig.
Michelle Lee (aktrise)
Michelle Lee (gebore 2 Augustus 1978) is 'n Amerikaanse aktrise. Sy is bekend vir haar rolle in die rolprente Pirates of the Caribbean: At World's End (2007), Surrogates (2009), Gamer (2009), en Pacific Rim (2013).
Winburg Voortrekkermonument
Historiese agtergrond
In September van daardie jaar het ook die trek van Jacobus Uys by die Vetrivier aangekom. Daar word bereken dat vanaf April tot November daar in die omtrek van Winburg ŉ 5 000 siele gelaer was.
Pieter Hamersma
Eerste Wêreldoorlog
Hy was getroud met Ester Cornelia du Plessis van Colesberg.
Pous Agapetus II
Agapetus II was die 129ste pous van die Rooms-Katolieke Kerk.
Boeing 737
Variante
Daar is/was vier basiese generasies van die 737, genaamd die "Original", "Classic", "Next-Generation" (NG) en "MAX" modelle.
Sinoniem
Sinonieme is woorde wat min of meer dieselfde betekenis het, byvoorbeeld:
Hendrik Bernardus Thom
Vir agttien jaar lank was hy voorsitter van die Federasie van Afrikaanse Kultuurvereniginge (FAK) en was 'n gesogte spreker. Hy dien ook as administrateur van die Woordeboek van die Afrikaanse Taal (WAT). Van 1952 tot 1960 was hy voorsitter van die Afrikaner-Broederbond.
Charles de Gaulle
Loopbaan
Toe Frankryk in 1940 deur Duitsland ingeval is, is De GaulIe aangestel as bevelvoerder van 'n pantserdivisie by Laon. As beloning vir die sukses wat hy hiermee behaal het, is hy bevorder tot brigadier-generaal. In Junie 1940 het hy vir 'n kort tydjie ondersekretaris van verdediging geword.
Vlamlelie
Die Vlamlelie (Gloriosa superba) is 'n giftige knol- en rankplant wat wydverspreid in Afrika voorkom. Dit staan ook as die vuurlelie, boslelie, geelboslelie of rooiboslelie bekend. Die blomme word uitsluitlik in die somer voortgebring. Die kleur van die sierlike kroonblare wissel van gebied tot gebied, en kan rooi, oranje of geel wees. Die vrug is 'n kapsule wat etlike rooibruin sade vrystel. Aanraking kan velirritasie veroorsaak, maar die plant word ook gebruik as medisyne of rate vir 'n hele reeks kwale en parasiet-infestasies, of om wonde te disinfekteer. Dit is die nasionale plant van Zimbabwe.
Tobias Santelmann
Tobias Santelmann (gebore 8 Augustus 1980) is 'n Noorse akteur, vervaardiger, en kinematograaf. Hy is bekend vir sy rolle in die rolprent Kon-Tiki (2012) en in die televisiereekse The Last Kingdom (2015), Borderliner (2017), en Exit (2019).
Pous Simmachus
Pontifikaat
Simmachus het probeer om die datum vir Paasfees vas te stel op 25 Maart, maar dit het nie gewerk nie.
Gabrieli-kwartet
Spelers
altviool
MP3
MP3 (MPEG-1-oudiolaag 3; Engels: MPEG-1 Audio Layer 3) is 'n lêerformat vir die verliesvrye kompressie van oudiodata. MP3 gebruik die beginsel dat slegs die gedeelte opgeneem en gestoor word wat die menslike oor kan hoor. Daardeur word 'n datakompressie moontlik wat die oudiogehalte min of glad nie beïnvloed nie. Die formaat is 'n indirekte voorganger van AAC (Advanced Audio Coding) of Vorbis, wat 'n beter gehalte en funksionaliteit lewer.
Praktiese reël vir MP3-opnames
As jy 'n CD-speler het in jou motor, waar die geraas in elke geval redelik hoog is, sal dit dalk goed wees om 'n laer gehalte en 'n langer speeltyd te oorweeg. Hiervoor sal oudiomateriaal van laer as 128 kbps (dalk selfs 56 kbps, 64 kbps of 96 kbps) opgeneem kan word om die speeltyd amper te verdubbel (met 64 kbps).
Midway-atol
Geskiedenis
Die Slag van Midway het gedurende die Tweede Wêreldoorlog hier plaasgevind.
Miles Orman
Miles Orman (gebore 4 Desember 1984) is 'n Amerikaanse akteur. Hy is bekend vir sy rol in die televisiereeks Sesame Street (1969).
Antropologie
thumb|250px|’n Antropoloog by lede van ’n [[Indiane|inheemse Amerikaanse volk.]] Antropologie is die studie van die mens, menslike gedrag en gemeenskappe van die verlede en hede. Sosiale antropologie is ’n studie van gedragspatrone en kultuurantropologie  van kulturele betekenis, insluitende norme en waardes. Linguistiese antropologie bestudeer hoe tale die sosiale lewe beïnvloed en biologiese of fisieke antropologie  die biologiese ontwikkeling van die mens.
Sinsbou
Stelsinne
Die hond loop al weer in die straat rond. Kontak my gerus by adres@adres.co.za. Ek is siek en sat vir jou gesanik. Siek en sat.
Hendrik Johannes Venter
Gemeentebediening
Geseënd met 'n gesonde, bereidwillige, hardwerkende en roepingsbewuste wederhelf, wat hom steeds getrou bygestaan het, ook gedurende daardie lang tussentye van afwesigheid op ampswerk, het die egpaar enduit gelukkig en vrugbaar gewerk. Geen doodsengel het die pastorie in al die jare besoek nie. Hy het sy emeritaat op 10 April 1961 aanvaar ná lewenslange bediening op Nylstroom. Gedurende dieselfde jaar lê hy die hoeksteen van die Waterbergse Tehuis vir Bejaardes, vir die oprigting waarvan hy en sy vrou hulle baie beywer het. Hy verhuis later na Pretoria maar sterf terwyl hy die jubileumfees-vierings van die gemeente Koedoesrand bywoon en word begrawe in die ou kerkhof op Nylstroom.
Leo Genn
Leo Genn (9 Augustus 1905 – 26 Januarie 1978) was 'n Engelse akteur. Hy was bekend vir sy rolle in die rolprente Quo Vadis (1951), Moby Dick (1956), The Longest Day (1962), en Ten Little Indians (1965).
Leopoldsburg
In die munisipaliteit lê die Leopoldsburg-kaserne en word die Brabantse dialek gepraat.
BMW 7-reeks (E38)
Ontwikkeling
In Februarie 1991 is die finale produksieontwerp vir die nuwe 7-reeks deur die raad goedgekeur, 36 maande voor die geskeduleerde produksie-aanvangsdatum van 17 Februarie 1994.
Mariner 9
Mariner 9 (Mariner Mars '71 / Mariner-I) is 'n onbemande ruimtetuig wat baie gehelp het met die verkenning van Mars en was deel van NASA se Mariner-program. Mariner 9 is op 30 Mei 1971 gelanseer vanaf Lanseringkompleks 36 by Kaap Canaveral se Amerikaanse Lugmag Basis. Die ruimtetuig het die planeet op 14 November van dieselfde jaar bereik en het die eerste ruimtetuig geword wat in 'n wentelbaan om 'n ander planeet gegaan het. Dit het die Sowjetunie se sondeerder Mars 2 (gelanseer op 19 Mei) en Mars 3 (gelanseer op 28 Mei) net-net geklop. Beide die twee Sowjet ruimtetuie het net 'n paar weke later by Mars gearriveer.
Frankiese Ryk
Die Frankiese Ryk (Latyn: Francia en later imperium Francorum) was in historiese opsig die belangrikste ryk wat ná die ondergang van die Wes-Romeinse Ryk in die 5de eeu ontstaan het en die Wes- en Sentraal-Europese geskiedenis tussen die 5de en 9de eeu oorheers het. Die etnies-kulturele basis daarvan was oorspronklik Wes-Germaanse volke uit die tyd van die Volksverhuising, veral 'n bond van Frankiese stamme, wat reeds sowat eenhonderd jaar voor die begin van die Volksverhuising deur die Romeinse kultuur beïnvloed is. Die Frankiese elite het ná die verowering van Gallië met die plaaslike Galloromeinse adel versmelt en sodoende saam met die destyds invloedryke Rooms-Katolieke Kerk as bewaarder van die kultureel-godsdienstige Romeinse erfenis die magsbasis vir die nuwe Frankiese monargie geskep.
Boonkruid
Beskrywing
Die blare is 1-3 cm lank, met blomme in kranse gevorm op die stam, wit tot bleek pienk-pers.
Frankiese Ryk
Oorsprong van die Frankiese Ryk
Teen die middel van die 4de eeu het betrekkinge tussen die Romeinse Ryk en die Franke gespanne geraak soos al hoe meer Franke hulle op Romeinse grondgebied gevestig het. In 357 het die Saliese Franke daarin geslaag om 'n permanente Frankiese teenwoordigheid binne die Romeinse Ryk te bekom deur 'n verdrag met Julianus Apostata aan te gaan. 'n Frankiese stam het hiermee die eerste Barbare geword om as 'n groep in die Romeinse Ryk toegelaat te word. Volgens die verdrag kon die Saliese Franke hulle as dediticii (belasting betalende landbouers) in die Skeldevallei en tussen die groot riviere, veral in Toxandrië, vestig.
Ou Apostoliese Kerk
Geskiedenis
In 1926 in 'n ooreenkoms met die volgelinge van Schlaphoff het Klibbe besluit om die naam "Ou Apostoliese Kerk" aan te neem.
Organisasie en administrasie
Elke Opsienerskap bestaan uit drie tot ses Oudsteskappe uit. Aan die hoof van die Oudsteskap is die Oudste (Ouderling), wat ook genoem word die "Geneesheer in Israel" omdat hierdie amp handelinge (gebed tot genesing) kan doen. 'n Oudste kan verantwoordelik wees vir ses tot twaalf priesters. 'n Oudsteskap kan tot selfs uit twee gemeentes uit bestaan.
Sang en musiek
Die algemene sangbundel van die Ou Apostoliese Kerk was die "Evangelie Liedere" gewees. totdat dit later deur die kerk se eie "Sing Emmaneul" in die vroeë 1990's vervang is.
Frankiese Ryk
Verdere Verdeling van die Ryk
[[Lêer:Division of Gaul - 561.jpg|duimnael|300px|Die verdeling van Gallië met Chlothar I se dood (561).
Ou Apostoliese Kerk
Sang en musiek
Die OAK se musiek styl is baie tradisioneel, soortgelyk aan die "Psalms en Gesange", waarvan sommige tesame met ander tradisionele en gewyde liedere in hulle sangbundel opgeneem is. 'n Spesiale uitgawe van die "Evangelie Liedere" was vir die OAK gedruk in Rooi met die OAK se naam in Goud op die buiteblad. Drie uitgawes van die "Sing Emanuel" is beskikbaar. Die rooi uitgawe word aan lede verkoop teen kosprys. 'n Swart uitgawe word in gemeentes gehou vir besoekers. 'n Koorbundel met 'n rooi omslag met die bladmusiek is ook beskikbaar. Die "Sing Emmanuel" is soos die "Evangelie Liedere" tweetalig (Afrikaans en Engels).
Frankiese Ryk
Opkoms van Neustrië
Intussen het Dagobert Charibert se jong kind opvolger Chilperic laat teregstel en hele Frankiese Ryk in 632 weer verenig. Hy is egter wel deur die magtige Austrasiese aristokrasie gedwing om sy eie suen Sigebert III aan hulle toe te ken as 'n onderkoning in 633. Die optrede is grootliks ontketen deur die Austrasiërs se strewe om selfregering op 'n stadium toe Neustriane die koninklike hof oorheers het. Chlothar was reeds vir dekades die koning by Parys voor hy ook die koning by Metz geword het. Die Merowingiese monargie was na hom vir altyd in die eerste plek 'n Neustriese monargie. Die Austrasiërs is reeds sedert die tyd van Gregorius van Tours as 'n aparte volk gesien. Dagobert het al die volke aan die verre oosterse grens van die Ryk, soos die Sakse, Alemane en Thuringiërs, onderhorig tot die hof van Neustrië gemaak en nie die van Austrasië nie. Dit het die Austrasiërs aangespoor om hulle eie kon ing te versoek uit hulle eie koninklike huis.
Die jong Sigebert is voor hy mondig geword het oorheers deur die meier Grimoald I, wat die kinderlose koning oortuig het om sy eie Merowingies-genaamde seun Childebert as sy seun en erfgenaam aan te neem. Na Dagobert se dood in 639 het die Hertog van Thuringië, Radulf, gerebelleer en gepoog om homself koning te maak. Hy het Sigebert verslaan in wat 'n ernstige terugslag vir die heersende dinastie was (640). Die koning het die ondersteuning van baie magnate verloor terwyl hy aan die veldtog deel geneem het en die swak toestand van die monargiese instellings was teen hierdie tyd duidelik.
Ou Apostoliese Kerk
Tonele
Tonele vind een maal 'n maand plaas, op die vierde Sondag. Dit vervang gewoonlik die aanddiens. Dit is 'n morele spel waarin een of ander les geleer word, wat vir die OAK lid positiewe gevolge moet hê.
Ekumeniese betrekkinge en eksklusiwiteit
Die OAK het sedert die negentiger jare ekumeniese bande gehad met 'n Duitse kerk, Apostelamt Jesu Christi. Hierdie bande is in Julie 2006 verbreek toe van die AJC se lede onder leiding van drie AJC Apostels by die OAK aangesluit het.
Die Bybel
Die OAK erken en gebruik die Goedgekeurde King James weergawe en die Afrikaanse Ou Vertaling (hersiene uitgawe).
Die Heilige Avondmaal
Die Heilige Avondmaal (Nagmaal) is 'n instelling waarin die instelling van hierdie sakrament deur Jesus Christus herdenk word. Die elemente betrokke by hierdie sakrament het ook simboliese betekenis wat ook oorgedra kan word na die Ware Avondmaal toe.
Die Heilige Avondmaal mag deur enige gesalfde amp bedien word.
Die Heilige Verseëling
In die Heilige Verseëling word die ongeregtighede weggesluit en verseël in 'n bondeltjie. Deur middel van hierdie handeling word die lidmaat deur van die Liggaam van Christus, en ontvang hy ook die mag om vry uitdelers te wees van die spys van die ewige lewe. Die lidmaat ontvang die salwingsgees van opklaring.
Sénégalrivier
Die Sénégalrivier het 'n opvangsgebied van 483 181 km² en 'n geskatte jaarlikse afvoer van 8 miljoen km³. Belangrike sytakke is die Faleme-, Karakoro- en die Gorgolriviere.
Sweeds
Die standaardwoordorde is Onderwerp-Werkwoord-Voorwerp. Dit kan egter baie keer aangepas word om klem te plaas op sekere woorde of sinsnedes. Sweedse morfologie is soortgelyk aan die van Afrikaans in die sin dat woorde betreklik min verbuigings het; daar is egter twee geslagte, geen naamvalle nie (hoewel ouer analises twee naamvalle postuleer, Nominatief en Genitief), en 'n onderskeid tussen meervoud en enkelvoud. Byvoeglike naamwoorde het trappe van vergelyking soos in Afrikaans maar word ook geïnflekteer volgens geslag, getal en bepaaldheid. Die bepaaldheid van selfstandige naamwoorde word hoofsaaklik deur agtervoegsels aangedui aangevul deur aparte bepaalde en onbepaalde lidwoorde. Die prosodie vertoon beide klem en in meeste dialekte tonale eienskappe. Die taal het 'n betreklik groot vokaalinventaris. Sweeds word ook gekenmerk deur die stemlose palataal-velêre frikatief, 'n hoogsveranderlike konsonant foneem.
Geskiedenis
In die 9de eeu het Oudnoors begin divergeer in Oudwesnoors (in Noorweë en Ysland) en Oudoosnoors (in Swede en Denemarke). In die 12de eeu het die dialekte van Denemarke en Swede begin divergeer om in die 13de eeu tot Ouddeens en Oudsweeds ontwikkel. Beide is in die Middeleeuse tydperk swaar deur Middelnederduits beïnvloed. Hoewel stadiums van taalontwikkeling nooit so streng afgebaken is soos hier geïmpliseer word nie, en nie te letterlik opgeneem moet word nie, is die stelsel van onderafdelings wat hier gebruik word die mees algemene wat deur Sweedse taalkundiges gebruik word en word dit hier vir praktiese oorwegings gebruik.
Moderne Sweeds
Hoogletterkonvensie was op hierdie stadium nog nie gestandaardiseer nie. Dit het afgehang van die outeur en hulle agtergrond. Dié wat deur Duits beïnvloed is het alle selfstandige naamwoorde met hoofletter geskryf, terwyl ander hoofletters meer spaarsamig gebruik het. Dit is ook nie altyd duidelik watter letter as hoofletter geskryf is nie as gevolg van die Gotiese lettertipe wat gebruik is om die Bybel te druk. Hierdie lettertipe het in gebruik gebly tot die middel van die 18de eeu toe dit geleidelik met 'n Latynse lettertipe, baie keer antiqua, vervang is.
Sommige belangrike veranderings in die klank tydens die Moderne Sweedse tydperk was die geleidelike assimilasie van verskeie verskillende konsonantgroeperings in die frikatief en later in. Daar was ook 'n geleidelike versagting van /g/ en /k/ na /j/ en die  frikatief  voor voorklinkers. Die velêre frikatief is ook omskep in die ooreenstemmende plofklank /g/.
Grammatika
Sweedse voornaamwoorde is basies dieselfde as dié van Afrikaans, maar onderskei tussen twee geslagte en het 'n addisionele voorwerp vorm, afgelei van die ou datiefvorm, sowel as 'n aparte genitief. Hon ("sy") het die volgende vorms in nominatief-, genitief- en voorwerpvorm:
Daar word vir die gebrek aan naamvalle in Sweeds gekompenseer deur 'n wye verskeidenheid voorsetsels, soortgelyk aan dié wat in Afrikaans gebruik word. Soos in moderne Duits word voorsetsels in Sweeds gebruik om die naamval te bepaal, maar hierdie eienskap bly behoue slegs in idiomatiese uitdrukkings soos till sjöss (genitief) of man ur huse (datief enkelvoud), hoewel sommige hiervan steeds redelik algemeen is.
Voorbeeld
''Vanliga ord för en bonde är: Ko, svin (gris), hund, katt. Mjölk att dricka, ost att äta.''
Renosterveld
Overberg
In 2013 het die WWF die Haarwegskloofplaas gekoop. Dit omvat die grootste stuk renosterveld wat steeds bestaan (500 ha). Dit is noord van die De Hoop-natuurreservaat geleë en daar is planne om die twee met mekaar te verbind.
Aérospatiale Alouette II
Operasionele geskiedenis
Die Alouette II het die nuus gehaal op 3 Julie 1956, toe dit die eerste helikopter geword het om 'n bergredding uit te voer deur 'n bergklimmer te red wat 'n hartaanval gekry het op meer as 4000 m (13 000 vt), en weer op 3 Januarie 1957 toe die hulp van 'n Alouette II ingeroep is om die bemanning te red van 'n neergestorte Sikorsky S-58, wat op soek was na die vermiste bergklimmers Jean Vincendon en François Henry op Mont Blanc.
Paul Verlaine
Paul-Marie Verlaine (Franse fonetiese uitspraak: |vɛʁlɛn(ə); 30 Maart 1844 – 8 Januarie 1896) was 'n Franse digter wat geassosieer word met die Simbolisme en Dekadentisme. Hy word beskou as een van die grootste verteenwoordigers van die Dekadentisme in internasionale- en Franse poësie.
Cap-Vert
Cap-Vert is histories deur die Lebou mense, 'n vissergemeenskap wat steeds aan die noordelike kus woon, by Yoff, naby die moderne Dakar lughawe bewoon.
Paul Verlaine
Portraits
Numerous artists painted Verlaine's portrait. Among the most illustrious were Henri Fantin-Latour, Antonio de la Gándara, Eugène Carrière, Gustave Courbet, Frédéric Cazalis, and Théophile-Alexandre Steinlen.
Mengzi
Tradisies gebaseer op sy opvoeding
Toe hy op 'n vraag van sy moeder oor hoe dit met sy studies gaan, 'n onverskillige antwoord gee, sny sy die lapstof wat sy op daardie oomblik aan die weef was, middeldeur. Sy sê dat sy by die weef van die lap dieselfde onverskilligheid gehad het as wat haar seun getoon het t.o.v. sy studies. Vanweë haar rol in die opvoeding van Mengzi kry sy later binne die Konfusianistiese tradisie 'n voorbeeldfunksie as die modelmoeder.
Vought F4U Corsair
Ontwikkeling
Teen die einde van 1943 het die landgebaseerde vliegtuie reeds 500 Japannese vliegtuie vernietig. Die Japannese soldate het die vliegtuig Whistling death genoem na aanleiding van 'n geluid van die lug wat deur die verkoeler gaan wanneer dit duik tydens 'n aanval. Toe die Tweede Wêreldoorlog tot 'n einde kom het die Corsair 2 140 vliegtuie vernietig en meer as 64 000 lug- en grondaanvalle voltooi.
Na-Tweede Wêreldoorlog
Die laaste model F2G was toegerus met die 3 000 perdekrag Pratt & Whitney R-4350 Wasp Major motor wat 50% meer kragtig was as dié van die prototipe. Die Franse Vlootvlieëniers het die vliegtuig gebruik in die guerilla-oorlog in Indochina van 1952 tot 1954.
Lys van die heersers van Sisilië
Hierdie lys bevat s1266legs die soewereine heersers van Sisilië in die tydperk vanaf die verowering van Sisilië deur die Normanne tot die stigting van die Koninkryk van Italië. Uitgesluit uit hierdie lys is die vise-konings (verteenwoordigers van vreemde heersers).
Erica orientalis
Erica orientalis is 'n plant wat tot die genus Erica behoort. Die plant is inheems aan die Oos-Kaap.
Mikrogolfoond
'n Mikrogolfoond is 'n oond waarin voedsel met mikrogolfstraling ontvries, verhit en gekook kan word.
Mikrogolfoonde verskaf nie net 'n tyd-, energie- en kostebesparende tegnologiese dimensie aan tradisionele kookkuns nie, maar is ook uiters geskik vir die bereiding van gesonde kos aangesien net baie klein hoeveelhede water vir die gaarmaak van groente en aartappels benodig word. Die kos word in die mikrogolfhouer gestoom sodra die water kook en verdamp. Sodoende word vitamiene en voedselstowwe bewaar en nie saam met die kookwater weggegooi nie.
Geskiedenis
Toe die Tweede Wêreldoorlog ten einde gekom het, het vervaardigers van magnetronbuise, waarmee mikrogolwe vir militêre kortafstand-radarstelsels gegenereer is, soos Raytheon, oor nuwe gebruike en afsetmarkte vir hul produkte begin besin. Volgens die stand van destydse tegnologie is radiogolwe reeds vir die verhitting van diëlektriese materiale gebruik, onder meer in 'n industriële of geneeskundige konteks. Die verhitting van kos deur middel van radiogolwe was eweneens geen nuwe konsep meer. Ondernemings soos Bell Labs, General Electric en RCA was destyds al besig met navorsing in hierdie verband. Westinghouse het ter geleentheid van die wêreldtentoonstelling van 1933 selfs 'n 10-kW-kortgolf-radiosender bekendgestel waarmee biefstukke en aartappels tussen twee metaalplate gaargemaak kon word. Nogtans het hierdie vroeë eksperimente nog geen neerslag gevind in produkte vir die massamark nie.
Oos-Siberiese ekonomiese streek
Die Oos-Siberiese ekonomiese streek (Russies: Восто́чно-Сиби́рский экономи́ческий райо́н, Wostotsjno-Sibirski ekonomitsjeski rajon) is een van 12 ekonomiese streke van Rusland. Dit is ’n yl bevolkte gebied tussen Europa en Asië, maar danksy hoë lone is produktiwiteit hier hoog volgens Russiese standaarde.
Tuin van Eden
Die ligging van Eden word in Genesis beskryf as die oorsprong van ’n rivier wat vier riviere geword het. Die meeste geleerdes beskou die tuin as mitologies. Onder dié wat meen dit het werklik bestaan, is daar verskeie voorstelle oor sy ligging: aan die Persiese Golf, in Suid-Mesopotamië (nou Irak), waar die Tigris- en Eufraatrivier in die see loop; en in Armenië.
Genesis
Volgens Lars-Ivar Ringbom is die ligging van die Paradys in Takab in Noordoos-Iran.
Gambiërivier
Van Fouta Djallon loop die rivier noordwes in die Tambacounda provinsie van Senegal in waar dit deur die Parc National du Niokolo Koba vloei en die Nieri Ko en Koulountou daarby aansluit voor dit in Gambië invloei by Fatoto. Van hierdie punt af vloei die rivier hoofsaaklik wes, maar kronkelend met 'n aantal hoefystermere. Sowat 100 km van die monding begin dit geleidelik wyer word, tot meer as 10 km wyd waar dit by die see uitmond.
Barney Beasley
Barney Beasley (20 Junie 1895 – 1 Junie 1951) was 'n Amerikaanse akteur. Hy was bekend vir sy rol in die rolprent Gun Play (1935).
75ste Oscar-toekenningsaand
Adrien Brody was op 29 die jongste persoon wat die Oscar vir beste akteur wen – vir sy rol in The Pianist. Vir die eerste keer in die geskiedenis is ’n fiktiewe persoon vir ’n Oscar benoem: Donald Kaufman is saam met Charlie Kaufman benoem vir die Oscar vir die beste verwerkte draaiboek vir die rolprent Adaptation. In die prent is Donald Kaufman die fiktiewe tweelingbroer van Charlie Kaufman, gespeel deur Nicolas Cage.
Ezra Pound
Literêre stroming
Agtervoegsel
Buigingsagtervoegsels
Voorbeelde van buigingsagtervoegsels:
Ezra Pound
In hierdie tydperk het hy saam met T.S. Eliot probeer om die versvorme te vernuwe sonder om tot vormloosheid te verval. Later het Pound en Eliot se sienswyse egter verskil: Eliot het die probleme van daardie jare as veral religieus en moreel gesien, en Pound as meer kultureel en sosiaal. Pound se ontnugtering oor die Westerse samelewing kan duidelik gesien word uit die siklus Hugh Selwyn Mauberley (1920). In dieselfde jaar het hy na Frankryk vertrek, maar hom in 1924 in Italië gevestig. Hy het in onder andere prosawerke soos ABC of reading (1934) en Guide to Kulchur (1938) gepleit vir 'n wêreldkultuur en hom beywer vir ekonomiese hervormings. Hierdie idees word ook herhaal in sy lewenswerk (meer as 100 Cantos), waaraan hy van 1915 tot en met sy dood gewerk het. In die dertigerjare was Pound ŉ groot bewonderaar van Mussolini, wat hy as die redder van Italië gesien het, en hy het ook tydens die oorlog anti-Amerikaanse propaganda vir die Italiaanse radio gemaak. Na die oorlog is Pound deur die Amerikaners gevange geneem, maar vanweë ontoerekenbaarheid in 'n psigiatriese inrigting verpleeg.
Kurt Meyer
Kurt Meyer (23 Desember 1910 - 23 Desember 1961) was 'n SS-bevelvoerder en oorlogsmisdadiger van Nazi-Duitsland. Hy het in die Waffen-SS (die gevegsvertakking van die SS) gedien en aan die Slag van Frankryk, Operasie Barbarossa en ander aanstellings tydens die Tweede Wêreldoorlog deelgeneem. Meyer was tydens die Geallieerde inval in Normandië die 12de SS Panzer-afdeling Hitlerjugend se bevelvoerder en was 'n ontvanger van die Ridderkruis van die Ysterkruis met eikeblare en swaarde.
Kookkuns
Kookkuns het met voedsel en voedselvoorbereiding te doen. Kookkuns word gesien as 'n kuns, 'n vakgebied, 'n vorm van uitdrukking, ontspanning, maar natuurlik ook 'n noodsaaklike aktiwiteit vir miljarde mense op aarde.
Otto Günsche
Otto Günsche (24 September 1917 - 2 Oktober 2003) was tydens die Tweede Wêreldoorlog 'n middelrangse offisier ("Sturmbannführer") in die Waffen-SS van Nazi-Duitsland. Hy was 'n lid van die SS-afdeling Leibstandarte voordat hy Adolf Hitler se persoonlike adjudant geword het.
NG gemeente Aliwal-Noord
Agtergrond
Die dorp is in 1849 aangelê op die plaas Buffelsvallei, wat behoort het aan Pieter Jacobus de Wet, die eerste persoon wat hom permanent hier kom vestig het. De Wet en sy familie is begrawe op die rantjie naby die oorspronklike woonhuis en 'n gedenkteken is later deur die familie opgerig ter nagedagtenis aan die "vader" van die dorp. Aliwal-Noord is genoem na die oorwinning wat sir Harry Smith, die destydse goewerneur, oor die Sikhs in die Slag van Aliwal in Indië behaal het.
Verre Oosterse ekonomiese streek
Die basis van die ekonomie word gevorm deur metallurgie en vissery. Daar is ook heelwat bosbou. Nywerheid in die groot stede behels veral die vervaardiging van masjiene, verbruikersgoedere en voedsel. Die Transsiberiese Spoorlyn loop deur die suide van die gebied en die Baikal-Amoer-spoorlyn noord daarvan.
Charles Ives
Biografie
In 1907 het Ives die eerste van 'n aantal "hartaanvalle" (soos hy en sy gesin dit genoem het) gehad waarmee hy deur die loop van sy lewe geteister sou word. Hierdie aanvalle was moontlik sielkundig van oorsprong, eerder as fisies. Na sy herstel van 'n aanval in 1907, het Ives een van die mees kreatiewe tydperke van sy lewe as komponis betree.
Musikale loopbaan
'n Ander opvallende stuk orkesmusiek wat Ives voltooi het, was sy Simfonie No. 4. Hy werk van 1910 tot 1916 hieraan. Hierdie simfonie is opmerklik vir die ingewikkeldheid daarvaan en die massiewe orkes. Dit beskik oor vier bewegings. 'n Volledige opvoering is eers in 1965 (d.w.s. 'n halwe eeu nadat dit voltooi is, en meer as 'n dekade na die dood van Ives) gelewer. Ives het materiaal agtergelaat vir 'n onvoltooide Universe Symphony wat hy ondanks twee dekades se werk nie kon voltooi nie, welke te danke was aan sy gesondheidsprobleme sowel as sy verskuiwende denke oor die werk.
Waardering
Ives se klavieropnames is later in 1974 uitgegee deur Columbia Records op 'n spesiale langspeelplaat vir die 100ste herdenking van sy geboorte. New World Records het op 1 April 2006 42 snitte van sy opnames op CD uitgereik.
Vincente Minnelli
Loopbaan
Die eerste toneelstuk wat hy geregisseer het nadat hy by die Music Hall weg is, was ’n musiekrevue, At Home Abroad, wat in Oktober 1935 geopen het. Dit is positief ontvang en het ’n speelvak van twee jaar gehad. Hierna het Ziegfeld Follies of 1936, Hooray for What!, Very Warm for May The Show is On gevolg. Minnelli het ’n goeie reputasie gekry en hy is in 1940 ’n werk aangebied by MGM.
Kubaans-Amerikaanse betrekkinge
Die Kubaanse Revolusie van 1959 het die bilaterale betrekkinge tussen die twee lande begin versuur. In 1961 verbreek Amerika diplomatieke bande en begin met koverte operasies om die Kommunistiese regime omver te werp. Amerika stel verdere strafmaatreëls in nadat Kuba Amerikaanse eiendom in die land nasionaliseer. Intussen begin verskeie organisasies, wat die VN se Algemene Vergadering insluit, met 'n beroep vir opskorting van Amerika se uitgerekte ekonomiese-, handels-, en finansiële embargo teen Kuba.
Betrekkinge na die revolusie
'n Verslag van 'n Amerikaanse senaatskomitee oor intelligensie-aangeleenthede het later bevestig dat daar tussen 1960 en 1965 agt pogings was om Castro te vermoor.
Noordelike ekonomiese streek
Die landbou bestaan hoofsaaklik uit vleis- en melkveeboerdery, asook die teling van varke, bokke en hoenders. Landbougewasse is veral aartappels, groente, veevoer en vlas.